open-index/open-wikipedia-markdown huggingface dataset:
Abalone

**Abalone** je abstraktná dosková hra s jednoduchými pravidlami, určená pre pre dvoch, troch alebo štyroch hráčov, vytvorená v roku 1987.

## História
Abalone vytvorili v roku 1987 dvaja autori: Laurent Levi a Michel Lalet. Od roku 1997 sa hrá na turnaji Mind Sport Olympiad.

thumb|Štartovacia pozícia

## Pravidlá
Hracia doska sa skladá zo 61 kruhových polí umiestnených do tvaru šesťhranu. Na každej strane šesťhranu sa nachádza 5 polí. Každý z hráčov má k dispozícii 14 kameňov v tvare gule, ktoré sa pred začatím hry umiestnia na štartovacie pozície. 

Hráči sa striedajú v jednotlivých ťahoch, pričom začína čierny. V každom ťahu môže hráč presunúť jeden, dva alebo tri kamene o jednu pozíciu, pričom všetky kamene musí presunúť v tom istom smere. Presunúť 4 a viac kameňov nie je dovolené. 

Hráč môže pohybom svojich kameňov odtláčať súperove kamene vtedy, ak tlačiaca rada kameňov má väčší počet kameňov ako tlačená rada. Odtláčanie kameňov je možné vykonať len v smere v ktorom kamene ležia v rade. Za tlačenou radou kameňov sa musí nachádzať voľné miesto. 

Súperove kamene je možné vytlačiť z hracej dosky, pretlačením cez okraj hracej dosky. Víťazom hry je ten hráč, ktorý prvý vytlačí z hracej dosky 6 súperových kameňov. 

## Stratégia
Hráčská komunita abalone zhrnula tieto základné zásady správnej stratégie:

* Udržovať svoje kamene v centre hracej dosky a donútiť súpera presunúť jeho kamene na okraje hracej dosky. 
* Udržovať svoje kamene spolu, predovšetkým v šesťuholníkovom tvare, ktorý umožňuje tlačenie aj obranu vo všetkých smeroch. 
* Vytlačenie súperovho kameňa z dosky nie je správne pri oslabení vlastnej geometrie kameňov.

## Externé odkazy
* Abalone na boardgamegeek.com 

Kategória:Doskové hry
Kategória:Abstraktné doskové hry
YINSH

**YINSH** je abstraktná dosková hra pre dvoch hráčov, ktorú v roku 2003 vymyslel belgičan Kris Burm ako piatu hru GIPF projektu. 

## Pravidlá
Hracia doska má šesťuholníkový tvar, rozdelený čiarami, ktoré tvoria spolu 85 priesečníkov, na ktoré sa pokladajú hracie kamene. Každý hráč má k dispozícii 5 krúžkov, pričom jeden má krúžky čiernej farby a druhý má krúžky bielej farby. Okrem toho majú hráči k dispozícii 51 okrúhlych dvojfarebných kameňov, ktoré sú z jednej strany biele a z druhej čierne (podobne ako v hre Reversi). 

Hra sa skladá z dvoch fáz:
* Pokladanie krúžkov
* Presúvanie krúžkov

### Pokladanie krúžkov
Hráči striedavo pokladajú svoje krúžky na priesečníky hracej dosky. Ako prvý začne pokladať biely hráč. Táto fáza hry končí položením všetkých desiatich krúžkov na plochu hracej dosky. 

### Presúvanie krúžkov
Hráč, ktorý je práve na ťahu, vezme jeden kameň zo zásoby a položí ho svojou farbou navrchu do jedného zo svojich krúžkov. Potom tento krúžok presunie (bez kameňa) jedným smerom o ľubovolný počet polí na voľný priesečník. 
Presúvaný krúžok môže preskočiť ľubovolný počet priesečníkov alebo kameňov ľubovolnej farby. Pokiaľ však preskočí nejaké kamene, musí skončiť presun na prvom voľnom priesečníku za týmito kameňmi. Je zakázané preskočiť krúžok. Všetky preskočené kamene sa otočia, čím sa zmení ich farba. 

Ak vznikne na hracej doske súvislá rada najmenej piatich kameňov, hráč ktorému patria ich odstráni z dosky do zásoby a vezme si z dosky späť jeden zo svojich krúžkov. Ak táto rada obsahuje viac ako päť kameňov, hráč ktorému kamene patria odstráni z nich 5 ľubovolných kameňov, ktoré tvoria súvislú radu. 

### Cieľ hry
Hra môže byť ukončená dvomi spôsobmi:
* Jeden z hráčov vzal z hracej dosky tri svoje krúžky, čo znamená, že vytvoril tri rady piatich kameňov svojej farby. Tento hráč sa stáva víťazom. 
* Na doske sú umiestnené všetky kamene, ale žiadny hráč nezískal tri zo svojich krúžkov. Víťazom sa stáva hráč, ktorý získal viac krúžkov. V prípade, že obaja získali rovnaký počet krúžkov, hra končí remízou. 

## Pozri aj
* GIPF projekt

## Externé odkazy
* Oficiálna stránka hry 
* Yinsh na boardgamegeek.com 

Kategória:Doskové hry
Kategória:Abstraktné doskové hry
Kategória:GIPF projekt
Gardinerov zoznam hieroglyfov

**Gardinerov zoznam hieroglyfov** alebo **Gardinerov zoznam znakov** je zoznam 763 bežných staroegyptských hieroglyfických znakov, ktorý vytvoril egyptológ Alan Gardiner. Je považovaný za základný zdroj pri štúdiu egyptských hieroglyfov.

Gardiner do zoznamu pojal najčastejšie používané hieroglyfy a rozčlenil ich do viacerých kategórií. Okrem horizontálnych a vertikálnych variácií vložil do zoznamu aj variácie, ktoré sa používali podľa veľkosti zobrazeného znaku. Pre porovnanie Budgeho zoznam znakov obsahuje okolo 1000 hieroglyfov na 50 stranách, bez veľkostných variácií. Bohužiaľ, Gardinerov zoznam neaplikuje tematické radenie dôsledne a znaky, ktoré obsahujú viac elementov, radí len do jednej zo skupín. Napr. znak **G16** s významom *Dve panie*, zobrazuje bohyne Vadžet ako kobru a Nechbet ako supicu a je zaradený len medzi znakmi, ktoré zobrazujú zvieratá, nie však aj medzi znakmi zobrazujúcich bohov a bohyne, kde by tiež mal byť podľa svojho významu. Ďalšie kategórie, ktoré Gardiner vytvoril, sú skratky a zosobnené formy, a rovnako aj kompletný zoznam tvarov, ktoré sa používali pri písaní zvitkov, hlavne v Knihe mŕtvych.

V tomto zozname každému znaku patria tri položky: kód podľa Gardinera, graféma a alternatívny reťazec v hranatých zátvorkách, ktorým je možné nahradiť Gardinerov kód v typografickom systéme WikiHiero. Tento reťazec vychádza z transliteračnej normy z roku 1988.

## Skupiny znakov
### A: Muž a jeho činnosti

**Dodatok:**

### B: Žena a jej činnosť

**Dodatok:**

### C: Božstvá v ľudskej podobe

### D: Časti ľudského tela

**Dodatok:**

### E: Cicavce

**Dodatok:**

### F: Časti cicavcov

**Dodatok:**

### G: Vtáci

**Dodatok:**

### H: Časti vtákov

**Dodatok:**

### I: Obojživelníky a plazy

**Dodatok:**

### K: Ryby a časti rýb

### L: Bezstavovce a ďalšie zvieratá

### M: Stromy a rastliny

**Dodatok:**

### N: Nebo, zem, voda

**Dodatok:**

### O: Budovy a časti budov

**Dodatok:**

### P: Lode a časti lodí

**Dodatok:**

### Q: Domáci a pohrebný nábytok

### R: Chrámový nábytok a posvätné symboly

**Dodatok:**

### S: Koruny, odev, žezlá

**Dodatok:**

### T: Vojna, lov a mäsiarstvo

**Dodatok:**

### U: Poľnohospodárstvo, remeslá a zamestnanie

**Dodatok:**

### V: Laná, vlákna, koše, vrecia

**Dodatok:**

### W: Kamenné a hlinené nádoby

**Dodatok:**

### X: Pečivo a koláče

### Y: Písanie, hry, hudba

**Dodatok:**

### Z: Geometrické obrazce

**Dodatok:**

### Aa: Nezaradené

**Dodatok:**

### Ba: Analytické zátvorky

### Ca: Geometria kartuše a symbolu ''Hwt''

### Ďalšie značky

## Pozri aj
* Alan Gardiner
* Egyptské hieroglyfické písmo
* Transliterácia staroegyptčiny

## Zdroj

## Iné projekty

## Literatúra
* 
* 

## Externé odkazy
* Hieroglyphica  – rozšírený elektronický zoznam hieroglyfov, dost. . 
* Hieroglyphen-Info – Gardinerov zoznam s opisom, dost. . 
* Hieroglyphic fonts  – stránka truetype fontov s Gardinerovou sadou hieroglyfou, dost. . 
* khemet.de on Gardiner  – podobný Gardinerov zoznam s opisom, dost. . 

Kategória:Egyptologické zoznamy
Gardinerov zoznam hieroglyfov
Johan Brunström

**Johan Brunström** (* 3. apríl 1980, Švédsko) je súčasný švédsky profesionálny tenista. Počas svojej kariéry hral 6-krát neúspešné finálové zápasy štvorhry na turnajoch ATP.

## Finálové účasti na turnajoch ATP (6)

### Štvorhra - prehry (6)

## Externé odkazy

Kategória:Narodenia v 1980
Kategória:Švédski tenisti
Srbská ľudová strana

**Srbská ľudová strana (SLS)** (v lužickéj srbčine *Serbska ludowa strona*) (nem.*Wendische Volkspartei*) je politická strana, ktorá si kladie za cieľ obhajovať záujmy Lužických Srbov v Nemecku. Strana sa snaží nadviazať na tradíciu strany rovnakého mena, ktorá bola zakázaná počas Tretej ríše. 

Srbská ľudová strana bola založená 26. marca 2005 v Cottbuse. Predstavitelia niektorých lužickosrbských kultúrnych organizácií, napr. Domowiny vyjadrili negatívny postoj ku vzniku strany a za vhodnejšie považujú presadzovanie záujmov svojho národa v rámci väčších nemeckých politických strán. 

SLS chce kandidovať v komunálnych voľbách a vo voľbách do krajinských snemov v Brandenbursku a v Sasku. 

Spolupracovníkom strany v Európskom parlamente je poľský politik Sylwester Chruszcz.

## Externé odkazy
* Serbska Ludowa Strona  - oficiálne webové stránky strany

## Zdroj
* 

Kategória:Politické strany v Nemecku
Kategória:Lužickí Srbi v Nemecku
Norman Foster Ramsey

**Norman Foster Ramsey** (* 27. august 1915, Washington D.C., USA – † 4. november 2011, Wayland, Massachusetts) bol americký fyzik a profesor na Harvardovej univerzite. 

V roku 1989 dostal Nobelovu cenu za fyziku za prácu, ktorá viedla k rozvoju atómových hodín a presného merania času. V roku 1989 dostali cenu aj Hans Georg Dehmelt a Wolfgang Paul.

## Referencie


Kategória:Fyzici USA
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Členovia Francúzskej akadémie vied
Kategória:Členovia American Philosophical Society
Kategória:Projekt Manhattan
Kategória:Osobnosti z Washingtonu D.C.
Ramsey

**Ramsey** môže byť:

* priezvisko:
** Frank Plumpton Ramsey (1903 – 1930) – britský matematik
** Norman Foster Ramsey (1915 – 2011) – americký fyzik

* mesto na ostrove Man, pozri Ramsey (Man)
Robin Vik

**Robin Vik** (* 5. február 1980, Hradec Králové, Česko) je súčasný český profesionálny tenista.

## Externé odkazy

Kategória:Narodenia v 1980
Kategória:Osobnosti z Hradca Králové
Kategória:Českí tenisti
Catella Swedish Open

**Swedish Open** je profesionálny tenisový turnaj mužov a žien, hraný na otvorených dvorcoch s antukovým povrchom vo švédskom Båstade. Turnaj mužov sa hrá od roku 1969 a patrí do kategórie ATP 250 series. Ženy hrali v rokoch 1948 - 1990 a od roku 2009 turnaj pokračuje a je zaradený do kategórie WTA International Tournaments.

Predošlé názvy turnaja:
**ATP**
* 19??-1999: *Investor Swedish Open*
* 2000: *Wideyes Swedish Open*
* 2001-2002: *Telenordia Swedish Open*
* 2003-2006: *Synsam Swedish Open*
* 2007-2009: *Catella Swedish Open*
* 2010-súčasnosť: *SkiStar Swedish Open*
**WTA**
* 2009: *Collector Swedish Open Women*

## Finálové zápasy
### Dvojhra (od 1969)

### Štvorhra

## Externé odkazy
* Oficiálna stránka turnaja

Kategória:Swedish Open
Swedish Open
Kategória:Tenisové turnaje na antuke
Peter Slimák

**Peter Slimák** (* 20. august 1990, Košice) je slovenský hokejový obranca.

## Klubový hokej
Odchovanec košického hokeja. Kariéru začal v sezóne 2005/06 v rodných Košiciach. V sezóne 2009/10 odohral zápasy za HK Orange 20 neskôr ho vymenili za Martina Marinčina aby posilnil defenzívu HC Košice, kde bol najvyšším a najťažším hráčom mužstva. Pred sezónou 2012/2013 odišiel z Košíc na ročné hosťovanie do klubu MHC Martin.

## Reprezentácia
V slovenskej reprezentácii odohral zápasy za hráčov do 18 rokov.

### Štatistika

## Externé odkazy
* 

Kategória:Narodenia v 1990
Kategória:Slovenskí hokejisti
Kategória:Slovenskí hokejoví obrancovia
Alex Bogomolov, Jr.

**Alex Bogomolov, Jr.** (* 23. apríl 1983, Moskva, Rusko) je súčasný americký profesionálny tenista.

## Finálové účasti na turnajoch ATP (1)

### Štvorhra - prehry (1)

## Externé odkazy

Kategória:Narodenia v 1983
Kategória:Tenisti USA
Kategória:Osobnosti z Moskvy
Siricius

Svätý **Siricius** († 26. november 399) bol pápežom katolíckej cirkvi od 11. decembra 384 do  svojej smrti.

Bol prvým rímskym biskupom, ktorý oficiálne začal používať titul pápež. Na začiatku jeho pontifikátu v Ríme pôsobil ako vzdoropápež Ursinus.

## Iné projekty

## Zdroj

Kategória:Pápeži
Kategória:Svätci
Port Arthur (Texas)

**Port Arthur** je prístavné mesto ležiace 90 míľ východne od Houstonu v zátoke pobrežia štátu Texas, USA. Nachádza sa v Jefferson County spolu s Beaumontom, kde tvoria *Beaumont-Port Arthur Metropolitan Statistical Area*, čiže trojčlenný región v severovýchodnom Texase. Je tiež lokalizovaný na západnom brehu jazera Sabine. 
Po sčítaní ľudu v roku 2000 sa populácia Port Arthuru odhaduje na 57 755 obyvateľov.

## História
Svoje meno získal podľa menovca Arthura E. Stilwella, ktorému patrila parcela mesta v roku 1895. Stilwell predpokladal, že sa Port Arthur ako prístavné mesto stane letoviskom a chcel preto vybudovať železničný medzník, ktorým by bola trasa medzi Port Arthurom a Kansas City. Nad Stilwellovým plánom však získal kontrolu John W. Gates a v r. 1900 postavil v Port Arthure ryžový mlyn. Následne na to dal postaviť portarthurský lodný kanál, pričom utratil 1,4 milióna dolárov, aby ho potom odstúpil federálnym úradom za jeden dolár.

## Osobnosti
*Janis Joplinová - speváčka, hudobníčka
*Laura Joplinová - autorka knihy
*Chad Lamont Butler - singer

## Iné projekty

## Externé odkazy
* oficiálna stránka

Kategória:Mestá v Texase
Kategória:Prístavné mestá v USA
Ženská dvojhra na US Open 2005

Titul získala Belgičanka Kim Clijstersová, ktorá vo finále porazila Francúzsku Mary Pierceovú 6–3, 6–1. Bol to jej prvý grandslamový titul a 28. titul v dvojhre na okruhu WTA.

## Nasadenie hráčok

# Maria Šarapovová *(Semifinále)*
# Lindsay Davenportová *(Štvrťfinále)*
# Amélie Mauresmová *(Štvrťfinále)*
# **[[Kim Clijstersová]] (Víťazka)**
# Svetlana Kuznecovová *(Prvé kolo)*
# Jelena Dementievová *(Semifinále)*
# Justine Heninová *(Štvrté kolo)*
# Serena Williamsová *(Štvrté kolo)*
# Nadia Petrovová *(Štvrťfinále)*
# Venus Williamsová *(Štvrťfinále)*
# Patty Schnyderová *(Štvrté kolo)*
# Mary Pierceová *(Finále)*
# Anastasija Myskinová *(Tretie kolo)*
# Alicia Moliková *(Prvé kolo)*
# Nathalie Dechyová *(Štvrté kolo)*
#  Jelena Bovinová *(Odstúpila)*
#  Jelena Jankovićová *(Tretie kolo, odstúpila)*


 Ana Ivanovićová *(Druhé kolo)*
 Jelena Lichovcevová *(Štvrté kolo)*
 Daniela Hantuchová *(Tretie kolo)*
 Dinara Safinová *(Prvé kolo)*
 Silvia Farinová Eliová *(Prvé kolo)*
 Tatiana Golovinová *(Štvrté kolo)*
 Šinobu Asagoeová *(Tretie kolo)*
 Francesca Schiavoneová *(Tretie kolo)*
 Nicole Vaidišová *(Štvrté kolo)*
 Gisela Dulková *(Druhé kolo)*
 Flavia Pennettová *(Prvé kolo)*
 Anna Čakvetadzeová *(Tretie kolo)*
 Ai Sugijamová *(Tretie kolo)*
 Anna-Lena Grönefeldová *(Tretie kolo)*
 Anabel Medinová Garriguesová *(Tretie kolo)*
 Vera Duševinová *(Druhé kolo)*


## Pavúk

### Finálová fáza

### Horná polovica

#### 1. sekcia

#### 2. sekcia

#### 3. sekcia

#### 4. sekcia

### Dolná polovica

#### 5. sekcia

#### 6. sekcia

#### 7. sekcia

#### 8. sekcia

## Externé odkazy
* 

## Zdroj

Kategória:US Open 2005
Mužská dvojhra na US Open 2005

**Mužská dvojhra na US Open 2005** sa hrala ako súčasť US Open 2005 od 29. augusta do 11. septembra 2005. Titul získal Švajčiar Roger Federer, ktorý vo finále porazil Američana A. Agassiho 6-3, 2-6, 7-61, 6-1. Bol to jeho šiesty grandslamový titul a 32. titul v dvojhre na okruhu ATP.

## Nasadenie
Nižšie je zoznam nasadených hráčov. 
#  **[[Roger Federer]]**
#  **[[Rafael Nadal]]**
#  **[[Lleyton Hewitt]]**
#  **[[Andy Roddick]]**
#  Marat Safin
#  **[[Nikolaj Davydenko]]**
#  **[[Andre Agassi]]**
#  **[[Guillermo Coria]]**
#  **[[Gastón Gaudio]]**
#  **[[Mariano Puerta]]**
#  **[[David Nalbandian]]**
#  **[[Tim Henman]]**
#  **[[Richard Gasquet]]**
#  **[[Thomas Johansson]]**
#  **[[Dominik Hrbatý]]**
#  **[[Radek Štěpánek]]**
#  **[[David Ferrer]]**
#  **[[Ivan Ljubičić]]**
#  **[[Tommy Robredo]]**
#  **[[Juan Carlos Ferrero]]**
#  **[[Fernando González]]**
#  **[[Mario Ančić]]**
#  **[[Jiří Novák (tenista)|Jiří Novák]]**
#  **[[Michail Michailovič Južnyj|Michail Južnyj]]**
#  **[[Taylor Dent]]**
#  **[[Feliciano López]]**
#  **[[Olivier Rochus]]**
#  **[[Greg Rusedski]]**
#  **[[Tommy Haas]]**
#  **[[Max Mirnyj]]**
#  **[[Carlos Moyà]]**
#  **[[Tomáš Berdych]]**

## Výsledky
### Finále

### Horná polovica
#### Sekcia 1

#### Sekcia 2

#### Sekcia 3

#### Sekcia 4

### Horná polovica
#### Sekcia 5

#### Sekcia 6

#### Sekcia 7

#### Sekcia 8

Kategória:US Open 2005
Port Arthur

**Port Arthur** môže byť: 

* historická trestanecká kolónia v Austrálii, pozri Port Arthur (Tasmania)
* mesto v USA, pozri Port Arthur (Texas)
* bývalé mesto v Kanade, dnes súčasť Thunder Bay, pozri Thunder Bay
* starší názov mesta Lü-šun-kchou v ČĽR, pozri Lü-šun-kchou
Mitochondriálna DNA

thumb|Štruktúra ľudskej mitochondriálnej DNA

**Mitochondriálna DNA** alebo **mitochondriová DNA** (skratka **mtDNA**) je DNA (genetická informácia), ktorá sa nachádza v mitochondriách. Podieľa sa na mimojadrovej dedičnosti. Z celkového množstva DNA v eukaryotickej bunke pripadá na mitochondriálnu DNA obvykle 1 % - 0,5 %. 

Mitochondriálna DNA je tvorená 2 až 6 molekulami DNA, ktoré sú obvykle dvojreťazcové a uzavreté do kruhu, podobne ako chromozómy prokaryotov. Na základe toho sa usudzuje, že mitochondrie boli kedysi samostatnými prokaryotickými organizmami, ktoré sa stali endosymbiontami eukaryotických buniek. Genóm mitochondrií prechádzal evolúciou, počas ktorej sa z neho niektoré gény stratili či premiestnili do jadra. Molekulová hmotnosť mtDNA sa pohybuje rádovo v 107 Da.

Ľudská mtDNA sa skladá z 16 569 deoxyribonukleotidov a obsahuje 37 génov. Medzi nimi (tak ako medzi génmi mtDNA iných organizmov) sú aj dôležité gény kódujúce podjednotky dýchacích enzýmov: citochrómy a oxidázy. Mitochondriálna DNA je teda nevyhnutná pre život väčšiny eukaryotických buniek. Pre úspešnú syntézu bielkovín kódovaných v mtDNA zase musí byť do mitochondrie transportovaných množstvo produktov jadrových génov. 

## Zvláštnosti kódu
Kód mtDNA sa v mnohom odlišuje od jadrovej DNA. Jej gény sú na rozdiel od jadrovej usporiadané veľmi úsporne a dôležitý je v nich každý bázový pár. Posledný nukleotid jedného génu môže dokonca v niektorých prípadoch byť zároveň prvým nukleotidom ďalšieho génu. Ďalšou zvláštnosťou je sekvencia UGA, ktorá v jadrovej RNA znamená koniec syntézy peptidového reťazca (stop kodón), ale v mitochondrii táto sekvencia kóduje aminokyselinu tryptofán. Transkripciu mitochondriálnych génov zabezpečuje zvláštna mitochondriová RNA-polymeráza. 

Mitochondriálna DNA sa na rozdiel od jadrovej, v ktorej sa polovica zdedí po otcovi a polovice po matke, dedí vo väčšine prípadov iba po matke. Takáto dedičnosť sa nazýva materálna. 

## Zdroje

Kategória:Mitochondrie
Kategória:DNA
Hlavná postava

**Hlavná postava** je v literatúre, filme alebo inom diele postavou, ktorá je v diele kľúčová a nenahraditeľná. Hlavné postavy majú väčšinou veľkú časť dialógov a sú tiež podrobne opisované ostatnými postavami. Často je názov hlavnej postavy zároveň názvom diela.

V historickej literatúre sú hlavné postavy často nositeľom vlastností alebo ideálov vtedajšej doby. Napríklad staroveký Herakles je silný a múdry, Pavol Bäumer z medzivojnového diela Na západe nič nové podáva svoj dezilúzny pohľad na udalosti začiatku 20. storočia.

Jedným z rozdielov medzi románom a novelou je nižší počet postáv v novele ako v románe. Počet hlavných postáv v novele je väčšinou obmedzený na 1 – 4 postavy.

Kategória:Literatúra
Rómeo a Júlia

náhľad|Titulná strana prvého vydania
[náhľad|Maľba Rómea a Júlie z roku 1870 od [Ford Madox Brown|F. M. Browna]]
**Rómeo a Júlia** je tragédia od Williama Shakespeara o dvoch zaľúbených mladých ľuďoch, ktorých rodiny bojujú proti sebe. 

Skladá sa z 5 dejstiev a je napísaná vo veršoch formou ABAB. Rozprávačom je chór. Dejstvo sa odohráva v mestách Verona a Mantova.

Prológ tvorí predstavenie prostredia. Dej je realizovaný monológmi a dialógmi postáv. Okrem 2 hlavných postav je tu veľké množstvo vedľajších, aby dokreslil autor dej a zároveň podal charakteristiku Rómea a Júlie. O Júlii sa dozvedáme od Dojky, o Rómeovi sa dozvedáme od jeho priateľa. Hrdinovia tu nie sú dôležití ako individuálne postavy, ale ako pár. Sú to veľmi mladí ľudia, ktorí sa do seba zaľúbili a sú rozhodnutí spečatiť svoj vzťah manželstvom. Musia prekonávať veľa prekážok, v čom spočíva dynamika deja. Postavy boli ovplyvnené citmi, rozum tu nezohráva žiadnu úlohu. Tragédia sa naplnila vtedy, keď si hrdinovia siahli na život.

## Dej

Rómeo z rodu Montekovcov sa na plese zaľúbil do Júlie z rodu Capuletovcov. Vzplanie k nej veľkou čistou láskou, hoci vie, že ich rody sú na smrť znepriatelené. Brat Lorenzo tajne zosobáši Rómea a Júliu, ale hádka príslušníkov oboch rodov zauzlí ich osudy. Merkucio, Rómeov priateľ, a Tybalt, synovec z rodu Capuleti, navzájom bojujú; Rómeo sa ich snaží zmieriť, no nepodarí sa mu to. Tybalt usmrtí Merkúcia a Rómeo, ktorý žiali nad smrťou svojho priateľa, ho pomstí a v súboji Tybalta prebodne. Knieža – vládca Verony, ktorý predtým zakázal súboje, posiela Rómea do vyhnanstva. Júliu chcú rodičia nasilu vydať za Parisa, mladého veronského šľachtica. Zúfalej Júlii dá brat Lorenzo zvláštnu esenciu, ktorá privodí na 24 hodín zdanlivú smrť. Predvída, že Júliu pochovajú do hrobky, kde sa po čase zobudí a odtiaľ si ju tajne odvedie Rómeo, po ktorého Lorenzo poslal. Rómeo nedostane Lorenzovu správu, no od svojho sluhu sa dozvie, že Júlia je mŕtva. Vráti sa do Verony a pri zdanlivo mŕtvej Júlii sa otrávi. No ešte predtým zabije nešťastného Parisa, ktorý bdie pri Júliinej hrobke. Prichádza Lorenzo. Júlia, vidiac mŕtveho Rómea, sa prebodne jeho dýkou. Nad telami mŕtvych detí sa znesvárené rody zmieria a nad obeťami ľudskej nenávisti postavia spoločne pomník, ktorý bude vždy pripomínať nešťastných milencov. Tento príbeh sa odohráva v období renesancie v 16. storočí.

## Iné projekty

Kategória:Tragédie
Kategória:Divadelné hry Williama Shakespeara
Kategória:Divadelné hry 90. rokov 16. storočia
Hlavný kapitanát

**Hlavný kapitanát** môže byť:
*úrad a/alebo územie hlavného kapitána, pozri hlavný kapitán
*vojenská správna jednotka v Kráľovskom Uhorsku a Sedmohradsku v 15. - 18. stor., pozri  hlavný kapitanát (Kráľovské Uhorsko)
*Hlavný kapitanát vodných skautov
ZÈRTZ

thumb|right|ZÈRTZ
thumb|right|ZÈRTZ

**ZÈRTZ** je dosková hra pre dvoch hráčov, ktorú v roku 2000 vymyslel belgičan Kris Burm ako tretiu hru GIPF projektu. Hra ZÈRTZ získala ocenenie 2000 Mensa Select Winner.

## Pravidlá
ZÈRTZ obsahuje 37 krúžkov na ktoré sa umiestňujú guľôčky. Guľôčky obsahujú 6 bielych, 8 šedých a 10 čiernych guľôčok. Na začiatku sa krúžky rozmiestnia do pravidelného šesťuholníkového tvaru o dĺžke strany 4 krúžky. Guľôčky sa umiestnia do spoločnej zásoby tak, aby obaja hráči mali ku ním prístup. Obaja hráči hrajú s guľôčkami všetkých farieb. 

Hráči sa striedajú v ťahoch, pričom hru začína vylosovaný hráč. Hráč, ktorý je na ťahu musí vykonať jednu z dvoch akcii:
* Položenie guľôčky
* Branie guľôčky

### Položenie guľôčky
Hráč položí guľôčku ľubovolnej farby zo zásoby na volný krúžok. Následne  odstráni z hracej plochy iný volný krúžok, ktorý je na okraji hracej plochy a je možné ho vysunúť bez pohnutia s ostatnými krúžkami. Ak je na ploche nejaký takýto krúžok, je branie povinné. Ak nezostane na ploche žiadny takýto krúžok, žiadny sa neberie. Pokiaľ v zásobe nezostali žiadne guľôčky, hráč musí nasadiť jednu zo svojich získaných guľôčok. Ak po skončení ťahu zostane na ploche izolovaná skupina krúžkov obsadených guľôčkami (okolo ktorej niesu žiadne voľné krúžky), potom hráč, ktorý bol práve na ťahu, si vezme všetky tieto krúžky i s guľôčkami. Z toho vyplýva, že ak dôjde k zaplneniu všetkých krúžkov na ploche, vezme si ich i s guľôčkami hráč, ktorý zaplnil posledný krúžok.

### Branie guľôčky
Hráč preskočí jednou guľôčkou na ploche susednú guľôčku, za ktorou je v rovnakom smere volné miesto, a preskočenú guľôčku si vezme (rovnako ako v dáme). Na farbe guľôčok pri preskakování nezáleží. Ak môže potom hráč rovnakým spôsobom tou istou guľôčkou preskočiť ďalšiu guľôčku, musí preskakovať ďalej, až dovtedy, kým to bude možné. Ak je niekoľko možností skokov, hráč si môže vybrať ktorýkoľvek z nich (nemusí si vybrať možnosť, pri ktorej vezme najviac guľôčok). Ak je možné skákať, hráč musí túto akciu vykonať (nemôže vykonať položenie guľôčky). 

### Cieľ hry
Hra končí vtedy, keď niektorý z hráčov získa 3 guľôčky z každej farby, alebo 4 biele, alebo 5 šedých, alebo 6 čiernych guľôčok. Tento háč sa stáva víťazom hry. Ak hráči začnú neustále opakovať rovnaké ťahy, hra končí remízou. 

## Pozri aj
* GIPF projekt

## Iné projekty

## Externé odkazy
* Oficiálna stránka 

Kategória:Doskové hry
Kategória:Abstraktné doskové hry
Kategória:Hry s úplnou informáciou
Kategória:GIPF projekt
PÜNCT

thumb|right|PÜNCT
**PÜNCT** je dosková hra pre dvoch hráčov, ktorú v roku 2005 vymyslel belgičan Kris Burm ako šiestu (poslednú) hru GIPF projektu.

## Pravidlá
Hracia doska má tvar šesťuholníka o dĺžke strany 9 polí (v rohoch šesťuholníka polia niesu). 19 polí v centrálnom šesťuholníku, o dĺžke strany 3 polia, sú vyfarbené. Každý z hráčov má k dispozícii 18 hracích kameňov o veľkosti troch polí. Tieto sa skladajú z troch druhov: 6 rovných, 6 uhlových a 6 trojuholníkových kameňov. Na každom kameni je jedno políčko vyfarbené. Toto políčko sa nazýva PÜNCT. Ku každej farbe je jeden PÜNCT žetón. 

Hráči striedavo vykonávajú jednotlivé ťahy, pričom hru začína biely. Hráč má vo svojom ťahu dve možnosti:
* Položenie kameňa
* Presunutie kameňa

### Položenie kameňa
Hráč položí na dosku jeden zo svojich kameňov tak, aby ležal všetkými tromi bodmi na prázdnych poliach. Prvý hráč v prvom ťahu nesmie položiť kameň na centrálny šesťuholník. V ďalších ťahoch môžu hráči pokladať kamene na centrálny šesťuholník bez obmedzenia. 

### Presunutie kameňa
Hráč presunie a otočí jeden zo svojich kameňov, ktorý už leží na doske na ľubovolné miesto tak, aby ležal všetkými tromi bodmi na poliach a aby jeho PÜNCT ležal v priamej rade políčok od miesta, kde ležal pred tým. Pre lepší prehľad hráč môže dočasne položiť svoj PÜNCT žetón na miesto, kde ležal PÜNCT presúvaného kameňa, a potom sa rozhodnúť, ako kameň presunie a otočí. Po vykonaní ťahu ho však musí odstrániť. Žetón nemá inú než túto pomocnú funkciu. Je povolené presunúť kameň na iné kamene, ktoré už ležia na doske. V takomto prípade musia všetky tri kolečka ležať v rovnakej výške (t. j. kmeň bude stále ležať na doske vodorovne) a PÜNCT presúvaného kameňa musí ležať na kameni rovnakej farby. Priamy a uhlový kameň môžu vytvoriť mostík nad ostatnými kameňmi: krajné body kameňa ležia v rovnakej výške, ale pod prostredným bodom je menej kameňov (alebo žiadny). Trojuholníkový kameň nemôže vytvoriť mostík. Je zakázané presunúť kameň, na ktorom leží iný kameň (aj kameň, ktorý sa nachádza pod mostíkom).

### Koniec hry
Hra končí vo chvíli, keď niektorý hráč vytvorí zo svojich kameňov súvislú cestu medzi dvoma protiľahlými okrajmi hracej dosky. Na výške umiestnenia kameňov v tejto ceste nezáleží. Tento hráč sa stáva víťazom. Pokiaľ oba hráči položili na dosku všetky svoje kamene, ale žiadny nevytvoril takúto cestu, hra končí remízou.

## Pozri aj
* GIPF projekt

## Externé odkazy
* Oficiálna stránka 

Kategória:Doskové hry
Kategória:Abstraktné doskové hry
Kategória:Hry s úplnou informáciou
Kategória:GIPF projekt
TZAAR

thumb|right|TZAAR
thumb|right|TZAAR
**TZAAR** je abstraktná dosková hra pre dvoch hráčov, ktorú v roku 2008 vymyslel Belgičan Kris Burm ako druhú hru GIPF projektu. Na tomto mieste, po svojom vydaní, nahradila hru TAMSK, ktorá bola z projektu vyradená. 

## Pravidlá
Hracia doska má tvar šesťuholníka, ktorý je rozdelený čiarami na 60 priesečníkov. Na priesečníky hracej dosky sa pokladajú hracie kamene. Každý hráč má k dispozícii 30 kameňov svojej farby, ktoré sa skladajú z troch druhov: 6xTzaar, 9xTzarra, 15xTott. Jeden z hráčov má kamene čiernej farby, druhý hráč má kamene bielej farby. 

Na začiatku hry sa na hraciu dosku náhodne rozmiestni všetkých 60 kameňov (30 bielych a 30 čiernych). Hráči striedavo vykonávajú jednotlivé ťahy, pričom každý ťah sa skladá z dvoch častí, z ktorých prvá je povinná a druhá voliteľná. Hru začína biely hráč. 

# Branie súperovho kameňa
Hráč presunie svoj kameň po priamej čiare buď na susedný súperov kameň, alebo (keď na hracej doske vzniknú volné miesta) cez ľubovolný počet voľných priesečníkov na súperov kameň hneď za nimi. Tento súperov kameň si vezme a svoj kameň ponechá na jeho mieste. Nie je možné preskakovať kamene. Pri braní nezáleží na druhu kameňov. V priebehu hry vzniknú na doske stĺpce viacerých kameňov rovnakej farby. Stĺpec môže byť braný len stĺpcom, ktorý obsahuje rovnaký alebo väčší počet kameňov. So stĺpcami sa pohybuje rovnakým spôsobom ako s jednotlivými kameňmi, bez ohľadu na počet kameňov v stĺpci. Biely vo svojom prvom ťahu vykonáva len túto časť. Vo všetkých ďalších ťahoch môže hráč vykonať aj druhú časť ťahu. 

# V druhej časti ťahu má hráč 3 možnosti:
#* Vynechať túto časť ťahu.
#* Zajať ďalší súperov kameň alebo stĺpec, rovnakým spôsobom ako v prvej časti. 
#* Posilniť svoj kameň alebo stĺpec. Hráč presunie na svoj kameň alebo stĺpec iný svoj kameň alebo stĺpec rovnakým spôsobom ako pri braní súperovho kameňa (t. j. presunie sa na susedný priesečník alebo cez ľubovolný počet voľných priesečníkov). Počet kameňov v stĺpci nie je obmedzený a vytvorený stĺpik sa do konca hry už nerozdelí. V jednom stĺpci môžu byť ľubovolné typy kameňov, ale stĺpec je takého typu, akého typu je kameň na vrchu stĺpca. 

Hra končí jedným z dvoch spôsobov:
#Jeden z hráčov príde o všetky kamene jedného typu na doske (to nastane aj vtedy, keď na doske kamene tohoto typu má len vo vnútri stĺpikov). Tento hráč prehral.
#Hráč, ktorý je na ťahu, nemôže v prvej časti ťahu zajať žiadny súperov kameň. Tento hráč prehral.

## Pozri aj
* GIPF projekt

## Iné projekty

## Externé odkazy
* Oficiálna stránka 
* TZAAR na boardgamegeek.com 

Kategória:Doskové hry
Kategória:Abstraktné doskové hry
Kategória:GIPF projekt
Niepceotypia

[náhľad|Najstaršia dochovaná fotografická reprodukcia, ktorú zhotovil Nicéphore Niépce v roku [1825]]
**Niepceotypia** alebo zastarano **heliografia** (z  a *gráfein* - písať) je najstaršia fotografická technika na vytváranie kontaktných reprodukcií grafických listov a snímok z camery obscury. 

Autorom vynálezu niepceotypie bol Nicéphore Niépce, ktorý experimentoval s fotochemickou cestou reprodukcie pre litografiu. Na litografickú dosku s vrstvou svetlocitlivej fermeže kopíroval v roku 1813 pomocou slnečného svetla kresby a grafické listy, ktorých papier bol spriesvitnený. V roku 1816 použil malú cameru obscuru a papier so svetlocitlivou vrstvou chloridu strieborného, ale snímky neboli ustálené a obraz časom zmizol.

Po rade pokusov s rôznymi svetlocitlivými látkami a podložkami zhotovil Nicéphore Niépce v roku 1822 reprodukciu medirytiny pápeža Pia VII. na vrstvu prírodného asfaltu rozpusteného v petroleji, nanesenú na sklenenú dosku. Reprodukcia sa však nezachovala. Niépce potom ako podložku využíval litografický kameň a zinkovú dosku, ktoré boli po leptaní alebo rytí použité k tlači. Najstaršou dochovanou fotografickou reprodukciou, ktorú na medenú doštičku zhotovil Nicéphore Niépce v roku 1825, je obrázok muža vedúceho koňa.

náhľad|Nicéphore Niépce: Pohľad z okna v Le Gras, 1826 alebo 1827 
Niépce tiež pokračoval v pokusoch s camerou obscurou. V roku 1824 vytvoril snímku na kameň s asfaltovou vrstvou, zachytávajúci pohľad z jeho pracovne na bočné krídlo domu a budovu na dvore, ktorá sa však tiež nezachovala. Zrejme v roku 1826, najneskôr však v nasledujúcom roku, zhotovil za slnečného dňa Niépce snímku pohľadu z okna svojho domu na dvor s hospodárskymi budovami a stromom v pozadí, ktorá býva považovaná za najstaršiu dochovanú fotografiu. Použil cameru obscuru s predsadenou šošovkou. Expozícia snímky o rozmeroch 163×203 mm trvala 8 hodín, takže slnko postupne osvetľovalo obe strany dvora. Obraz snímal na asfaltovú vrstvu, ktorá v osvetlených častiach tvrdla a vytvorila biele plochy. Tiene sú tmavé plochy cínovej podložky po zmytí neosvetleného asfaltu roztokom levanduľového oleja a terpentínu.

Niepceotypia bola nahradená dokonalejšou technikou, dagerotypiou, vyvinutou  Francúzom  Louisom Daguerrom v roku 1839, a kalotypiou, objavenou Angličanom Williamom Foxom Talbotom nezávisle v tom istom čase.

## Pozri aj

Ďalšie historické fotografické techniky:
* Dagerotypia (okolo 1835 - 1839)
* Kalotypia (alebo *talbotypia*; okolo 1835)
* Ambrotypia (okolo 1850)
* Ferrotypia (alebo *fotografia na plechu*; okolo 1850)
* Kolódiový proces (*archerotypia* alebo *mokrý proces*, okolo 1850)

## Referencie


## Literatúra
right|thumb|Porovnanie originálu, portrétu Georges d'Amboise z 1650 (vľavo), a niepceotypovej reprodukcie urobené Niépcom v roku 1826
*  
* 

## Zdroj
* 

## Externé odkazy

* Harry Ransom Center, The University of Texas at Austin: The First Photograh  
* BBC News, 21 March, 2002: World's oldest photo sold to library 

Kategória:Fotografické procesy
Kategória:Technika fotografie
Kategória:Umelecké techniky
Kategória:Fotografia
Kategória:Grafické techniky
Banský kapitanát

**Banský kapitanát** môže byť:
*prvostupňová banská vrchnosť v Uhorsku v rokoch 1854 – 1934, pozri banský kapitanát (1854)
*nepresne: Banskomestský hlavný kapitanát (1554 – zač. 18. stor.)
Temný rytier

***Temný rytier*** () je kriminálny triler z roku 2008, ktorého hlavnou postavou je superhrdina Batman. Film režíroval Christopher Nolan. Film je druhý z jeho série o Batmanovi.

## Osadenie
* Christian Bale ako Bruce Wayne/Batman 
* Michael Caine ako Alfred Pennyworth
* Heath Ledger ako Joker
* Gary Oldman ako Komisár Jim Gordon
* Aaron Eckhart ako Harvey Dent/Two-Face
* Maggie Gyllenhaal ako Rachel Dawesová
* Morgan Freeman ako Lucius Fox
* Monique Gabriela Curnen ako detektívka Anna Ramirezová
* Nestor Carbonell ako starosta Anthony Garcia
* Eric Roberts ako Salvatore Maroni
* Michael Jai White ako Gambol
* Chin Han ako Lau
* Ritchie Coster ako Chechen
* Anthony Michael Hall ako Mike Engel
* Ron Dean ako detektív Michael Wuertz
* Joshua Harto ako Coleman Reese
* Melinda McGraw ako Barbara Gordonová
* Nathan Gamble ako syn komisára Gordona
* William Fichtner ako Bankový Manažér
* Colin McFarlane ako Gillian B. Loeb

## Zápletka

Batman sa tentokrát musí vysporiadať s nepríčetným Jokerom, ktorý rozosieva v meste hrôzu a chaos. Súbežne s Batmanovou snahou dolapiť tajuplného Jokera, sledujeme štátneho prokurátora Harveyho Denta a jeho boj s mafiou a úplatkami v polícii. Joker však nakoniec ukáže v čom je jeho sila a vytvorí aj z tak kladnej postavy ako je Harvey Dent zabijácke monštrum, ktoré si hovorí The Two Face. Ak chce Batman Jokera zastaviť, bude musieť pravdepodobne porušiť jedno zo svojich pravidiel: Nezabiješ.

## Pozri aj
* Batman (komiks)
* ''Batman'' (film z roku 1989)
* *[[Batman sa vracia]]* (1992)
* *[[Batman navždy]]* (1995)
* *[[Batman a Robin]]* (1997)
* *[[Batman začína]]* (2005)
* Návrat temného rytiera / The dark knight rises (2012)

Kategória:Filmy podľa komiksu
Kategória:Filmy z 2008
Kategória:Filmy režírované Christopherom Nolanom
Kategória:Filmy podľa názvu
Dolné Uhorsko

**Dolné Uhorsko** môže byť:
* 14751566: Dolnouhorský hlavný kapitanát (teda dnešné široké maďarsko-rumunsko-srbské pohraničie od vtedajšej Sriemskej župy po vtedajšiu Bihársku župu)
* od polovice 16. stor.: opak pojmu Horné Uhorsko, teda všetky územia Uhorska (bez Sedmohradska a Chorvátska-Slavónska), ktoré v tom-ktorom čase neboli označované ako Horné Uhorsko (napr. 15591699 to bolo dnešné západné a stredné Slovensko, Burgenland a severozápadné Maďarsko), pozri pod Horné Uhorsko
Pentago

**Pentago** je abstraktná dosková hra pre dvoch hráčov s jednoduchými pravidlami, ktorú v roku 2005 vymyslel Tomas Flodén. Hra získala ocenenie 2006 *Mensa Select*. 

## Pravidlá
Hracia doska je štvorcová a skladá sa z 36 polí tvaru pologule, rozložených v šiestich radách a šiestich stĺpcoch. Hracia doska je rozdelená na štyri menšie dosky s 9 poľami, rozloženými v troch radách a troch stĺpcoch. Hracie kamene sú bielej a čiernej farby v tvare gule. 

Hráči striedavo ukladajú hracie kamene svojej farby na hraciu dosku, pričom po každom položení svojho kameňa musí hráč otočiť menšiu hraciu dosku, na ktorú svoj kameň položil, o 90 stupňov ľubovolným smerom. 

Víťazom je ten z hráčov, ktorému sa ako prvému podarí vytvoriť vertikálnu, horizontálnu, alebo diagonálnu radu piatich kameňov. V prípade, že po zaplnení všetkých polí hracej dosky nevznikne rada piatich kameňov, hra končí remízou.

## Pentago XL
V roku 2005 vznikla väčšia verzia hry Pentago pod názvom Pentago XL, ktorá je určená pre dvoch až štyroch hráčov. Hracia doska Pentago XL obsahuje 81 polí v 9 menších doskách (každá ma 9 polí). 

## Pozri aj
* abstraktná dosková hra

## Externé odkazy
* Pentago na boardgamegeek.com 
* Pentago online  

Kategória:Doskové hry
Kategória:Abstraktné doskové hry
Kategória:Hry s úplnou informáciou
Yamaha

**Yamaha Corporation** (transkripciou: *Jamaha kabušiki gaiša*) je nadnárodná obchodná spoločnosť, konglomerát so základňou v Japonsku. Zaoberá sa výrobou širokého spektra výrobkov, najmä motocyklov, hudobných nástrojov, výbavy pre motorové športy a elektroniky.

## Galéria

Súbor:Yamaha FJR 1300.jpg
Súbor:Yamaha_RGX521D.jpg 
Súbor:YamahaQY70.jpg
Súbor:Yamaha CP30 fertig.jpg


## Iné projekty

## Externé odkazy
* web stránka  Yamaha Corporation 

Kategória:Podniky v Japonsku
Kategória:Výrobcovia audiotechniky
Országház

thumb|Országház – pohľad cez Dunaj
**Országház** (doslova "Krajinský dom") je budova maďarského parlamentu. Je jedným z národných symbolov Maďarska a jednou z najstarších vládnych budov v Európe. Po roku 1989 tiež symbolizuje návrat Maďarska k slobode a demokracii.

## Poloha
Országház leží na nábreží Dunaja. Hlavné priečelie budovy je obrátené smerom k rieke, ale hlavný vchod je z námestia Kossuth Lajos tér. Veľkolepá budova a priľahlé námestie majú celkovú rozlohu . Országház je najväčšou budovou v Maďarsku. Po dokončení bola najväčšou parlamentnou budovou v Európe, v súčasnosti je druhou (po Paláci Parlamentu v Bukurešti).

## Budova
thumb|Zasadacia miestnosť parlamentu 
Komplex Országházu je 268 metrov dlhý a 123 metrov široký. Jeho novogotická kopula je 96 metrov vysoká, čo má symbolický význam pripomínajúci dátum príchodu Maďarov do vlasti v roku 896.

Vonkajšie steny sú zdobené 88 plastikami maďarských náčelníkov a kráľov, sedmohradských vojvodov, významných vojvodcov a ďalších, ktorí dvíhajú zrak k 96 metrov vysokej kopule týčiacej sa nad symetrickými krídlami budovy.

## Dejiny
Po vzniku Budapešti (spojením troch miest) v roku 1873 bola potrebné postaviť novú reprezentatívnu vládnu budovu. Tú navrhol architekt Imrich Steindl. Stavba začala v roku 1885 a dokončená bola až v roku 1904. Pracovalo na nej viac ako 1000 robotníkov; na stavbu bolo použitých okolo 40 miliónov tehál, pol milióna ozdobných kameňov a  zlata.

## Galéria

File:Országház1.jpg|Pohľad cez Dunaj
File:Parlament_in_Budapest_from_Castle.jpg|Pohľad z hradu
Image:Parlament2 légifotó.jpg|Celkový pohľad smerom na hlavný vchod
Image:Parlament3.jpg|Detail kupoly
Image:Parlament10.jpg|Letecký pohľad 
File:Budapest Night Parlament 3.jpg|Nočný pohľad
File:Budapest Night Parlament 4.jpg|Nočný pohľad
File:Budapest Night Parlament 6.jpg|Priečelie budovy v noci
File:Budapest parlament interior 14.jpg|Zasadacia sála
File:Budapest parlament interior 6.jpg|Interiér
File:File-Budapest parlament interior 3.jpg|Interiér
File:Budapest parlament interior 8.jpg|Korunovačné klenoty


## Referencie

## Externé odkazy

* Hungarian Parliament

## Pozri aj
* Budapešť
* Dejiny Maďarska

## Iné projekty

## Zdroj

Kategória:Stavby v Budapešti
Kategória:Lokality Svetového dedičstva v Maďarsku
Kategória:Neogotické stavby v Maďarsku
Kategória:Novorenesančné stavby
Kategória:Architektúra z 1904
Kráľovská komora

**Kráľovská komora** môže byť:
*najmä v stredoveku a ranom novoveku: 
**kráľovská pokladnica
**úrad poverený správou kráľovských majetkov a príjmov
** špecificky napr. dvorská komora (Habsburská monarchia)
*v Uhorsku:
**v stredovekom Uhorsku:
***Kráľovská komora (Bratislava)
***Kráľovská komora (Košice)
***Kráľovská komora (Budín)
***Kráľovská komora (Záhreb)
**v novoveku: skrátene Uhorská kráľovská komora
*Kráľova komora (vo Veľkej pyramíde)
Eugène Canseliet

**Eugène Léon Canseliet** (* 18. december 1899 – † 17. apríl 1982) bol francúzsky spisovateľ a alchymista. Jediný žiak Fulcanelliho.

Fulcanelliho poznal roku 1915. Pod jeho vedením údajne vykonal transmutáciu v podniku Usine a Gaz de Sarcelles; prítomný bol spolu s Gastonom Sauvagom a Julesom Chapagnem. Podľa Canselieta sa naposledy stretol so svojím učiteľom Fulcanellim v roku 1953 v Španielsku. 

## Bibliografia
* 1945 - Deux Logis Alchimiques En Marge De La Science Et De L'histoire, Paríž
* 1967 - L'Alchimie et son ″Livre muet, Paríž
* 1972 - L'Alchimie expliquée sur ses textes classiques, Paríž
* 1978 - Alchimie: etudes Diverses De Symbolisme Hermetique Et De Pratique Philosophale, Paríž
* Napísal predslov do knihy - Le mystère des cathédrales - v češtine: Tajemství katedrál, Trigon, 1992 a 2008.
* Napísal predslov do knihy - Les demeures philosophales - v češtine: Příbytky filozofů I + II, Trigon. 1996.

Kategória:Francúzski spisovatelia
Kategória:Alchymisti
Kalotypia

right|thumb|William Henry Fox Talbot: Komorník, 1840 (najstaršia snímka ľudskej postavy na papieri) 
**Kalotypia** alebo **talbotypia** (jej vyspelejšia forma sa nazýva argyrotypia) je fotografická technika, ktorú objavil britský vynálezca William Fox Talbot. Termín kalotypia pochádza z gréckeho základu κάλο – 'dobrý' a τύπος – 'zážitok'. Talbot si dal postup patentovať 8.&nbsp;februára 1841 a opísal ho v správe vydanej 10. júna toho istého roku. Použitie svojej metódy reguloval prísnymi pravidlami, čo zabránilo jej väčšiemu rozšíreniu. 

Kalotypia nahradila dagerotypiu vyvinutú Francúzom Louisom Daguerrom v roku 1839. Po roku 1851 bola kalotypia nahradená kolódiovým procesom, ktorý vynašiel Frederick Scott Archer. Talbot v roku 1835 vynašiel najskôr metódu nazvanú *„Photogenic Drawing“* (fotogenické kresby). Na papier kládol kvetiny, časti rastlín z herbára a iné ploché predmety. Negatívny obraz svojich tieňokresieb mohol uskutočniť okopírovaním na obraz pozitívny. V roku 1839 metódu fotogenickej kresby vylepšil. Bežný kresliaci papier sa natrel roztokom dusičnanu strieborného, osušil sa, namočil do jodidu draselného a bol opäť usušený. Tesne pred upotrebením sa papier scitlivil roztokom dusičnanu a kyselinou galovou. Potom sa papier vyvolával pri svetle sviečky. Pozitív sa získal kopírovaním, pri čom rôzna dĺžka mala vplyv na farebný tón pozitívu od karmínovej a purpurovej po hnedočiernu.

V roku 1851 Gustave Le Gray vylepšil kalotypiu voskovaním. Papier nechal nasiaknuť horúcim voskom, aby  ho izoloval zvýšil trvanlivosť preparátu. Po jódovaní a usušení sa ešte papier scitlivil v dusičnane striebornom a kyseline octovej. Pri uchovaní v tme a chlade si papier svoju citlivosť udržal minimálne 2 týždne, uľahčilo to tak fotografovanie na cestách.
Český fotograf Josef Krtička nazýval v roku 1847 svoje kalotypie *"oblesky na papieri"*, M. V. Lobethal zase *"svetelné obrazy na papieri"*.

## Výhody a nevýhody
Jej výhody spočívali v snímaní na papier, výrobu pozitívu z negatívu a neobmedzené kopírovanie. Problémom bola nepravidelná štruktúra papierových vláken, ktoré sa prenášali aj na fotografie.

## Literatúra
*  
*  

## Referencie


## Pozri aj
Ďalšie historické fotografické techniky:
* Heliografia (okolo 1822)
* Ambrotypia (okolo 1850)
* Ferrotypia (alebo *plechová fotografia*; okolo 1850)
* Kolódiový proces (archerotypia alebo *mokrý proces*, okolo 1850)
* Dagerotypia (1839)

## Iné projekty

## Externé odkazy
* The American Museum of Photography – Masterworks  

## Zdroj

Kategória:Fotografické procesy
Kategória:Technika fotografie
Kategória:Umelecké techniky
Kategória:Fotografia
Heliografia

**Heliografia** môže byť:
* svetlotlač
* (zastarano) niepceotypia
* opis Slnka
* systém, umenie alebo prax signalizácie pomocou heliografu, pozri pod heliograf (signalizačný prístroj)
Bôrik (Kozie chrbty)

**Bôrik** () je vrch v pohorí Kozie chrbty, tvorený vápencovým dolomitom. 

Nachádza sa medzi obcami Mengusovce a Lučivná. Cez vrch je vedený tunel Bôrik diaľnice D1. Jeho západný svah s výmerou  je chránený a nachádza sa tu Prírodná rezervácia Bôrik. Na východnom svahu sa nachádza nefunkčný malý lyžiarsky vlek.

## Referencie

## Pozri aj
*Prírodná rezervácia Bôrik
*tunel Bôrik

## Iné projekty

Kategória:Vrchy v Kozích chrbtoch
Greguš (priezvisko)

**Greguš** je slovenské priezvisko. Vyskytuje sa na celom Slovensku, najčastejšie je v Čakajovciach (okres Nitra), v Skalici, Trnave a Žiline.

## Známi nositelia
Pozri v článku Greguš.

Kategória:Slovenské priezviská
Kategória:Priezviská na Slovensku
Kategória:Priezviská v Česku
Matej z Arrasu

**Matej z Arrasu** (* 1290?, Arras – † 1352, Praha) bol francúzsky architekt, staviteľ a kamenár. Bol prvým staviteľom katedrály sv. Víta v Prahe.

## Biografia

O jeho živote nie je veľa známe. Pôsobil pôvodne pri pápežskom dvore v Avignone. Tam sa s ním zoznámil mladý cisár Karol IV., ktorý ho potom  požiadal o vybudovanie nového reprezentatívneho chrámu pre pražské arcibiskupstvo. Katedrálu sv. Víta, ktorej stavba začala oficiálne v roku 1341, navrhol v štýle juhofrancúzskych gotických katedrál v Rodez a Narbonne. Základy stavby založil až v roku 1344 po svojom príchode do Prahy spolu s kráľovskou družinou. V nasledujúcich ôsmich rokoch vystaval osem arkád vnútorného chóru a na ne nadväzujúce časti ochodzu vrátane kaplniek.

Na Hradčanoch založil vlastnú stavebnú hutu. Okrem iného sa pravdepodobne podieľal aj na projekčných prácach nového Kamenného mostu, Nového Města pražského, kostola Matky Božej pred Týnom a asi aj hradu Karlštejna.

Po jeho smrti v roku 1352 prevzal  v roku 1356 stavebnú hutu aj rozostavané stavby mladý staviteľ Petr Parléř, ktorý pôvodné stavebné plány výrazne obmenil.

## Významne diela
* Katedrála svätého Víta, Václava a Vojtecha
* Nové Město pražské
* Kostol Matky Božej pred Týnom

## Iné projekty

## Externé odkazy
* Heslo v encyklopedii ''KDO BYL KDO v našich dějinách do roku 1918'' 

## Zdroj

Kategória:Francúzski architekti
Kategória:Gotickí architekti
Kategória:Narodenia v 13. storočí
Kategória:Úmrtia v 1352
Kategória:Pochovaní v katedrále svätého Víta v Prahe
27 českých pánov

thumb|Poprava 27 českých pánov na Staromestskom námestí
Poprava **27 českých „pánov“** 21. júna 1621 na Staromestskom námestí v Prahe je dôležitý medzník českých dejín. Bola symbolickou bodkou za stavovským povstaním, ktoré začalo defenestráciou 23. mája 1618 a bolo porazené 8. novembra 1620 v rozhodujúcej bitke na Bielej hore pri Prahe. 

## Zoznam 27 českých „pánov“
thumb|Pamätná tabuľa na mieste popravy na Staromestskom námestí
### Páni
# Jáchym Ondřej Šlik, Nemec
# Václav Budovec z Budova
# Kryštof Harant z Polžic a Bezdružic

### Rytieri
# Kašpar Kaplíř zo Sulevic
# Prokop Dvořecký z Olbramovic
# Fridrich z Bílé
# Jindřich Otta z Losu
# Diviš Černín z Chudenic, český katolík
# Vilém Konecchlumský z Konecchlumí
# Bohuslav z Michalovic

### Mešťania
# Valentin Kochan z Prachové
# Tobiáš Štefek z Koloděj
# Ján Jesenius z Jesenova, Slovák
# Kryštof Kobr z Koberštejna
# Jan Šultys z Felsdorfu
# Maxmilián Hošťálek z Javořice
# Jan Kutnauer zo Sonenštejna
# Simeon Sušický zo Sonenštejna
# Nathanaél Vodňanský z Uračova
# Václav Maštěrovský z Jizbice
# Jindřich Kozel z Peclinovce
# Ondřej Kocour z Votína
# Jiří Řečický
# Michal Witmann
# Simeon Vokáč z Chyš
# Leander Rüppel z Ruppachu
# Jiří Hauenšild z Fürstenfeldu

## Iné projekty

## Externé odkazy
* Jan Amos Komenský: Historie o těžkých protivenstvích církve české 
* Průběh poprav 27 českých pánů 21. června 1621 na Staroměstském náměstí v Praze
* Poprava 27 českých pánů 21. června 1621 (Historický magazín) 

## Zdroj

Kategória:Českí šľachtici
Kategória:1621
Michal Greguš (matematik)

Prof. RNDr. **Michal Greguš**, DrSc. (* 22. december 1926, Zbehy – † 30. január 2002, Bratislava) bol slovenský matematik a profesor na Matematicko-fyzikálnej fakulte Univerzity Komenského v Bratislave, ktorej bol aj prvým dekanom. Zaoberal sa predovšetkým diferenciálnymi rovnicami vyšších rádov. Bol jedným zo zakladateľov matematického časopisu Acta Mathematica Universitatis Comenianae a autorom vyše 80 vedeckých článkov. V roku 1961 založil Seminár z diferenciálnych rovníc, ktorý existuje dodnes.

## Vybrané knižné diela
* M. Greguš: *Lineárna diferenciálna rovnica tretieho rádu.* Veda, 1981.
* M. Greguš: *Third Order Linear Differential Equations.* D. Reidel Publishing, 1987.
* M. Greguš, M. Švec a V. Šeda: *Obyčajné diferenciálne rovnice.* Alfa, 1985.

## Referencie

Kategória:Slovenskí matematici
Kategória:Slovenskí univerzitní profesori
Kategória:Slovenskí autori náučnej literatúry
Kategória:Absolventi Prírodovedeckej fakulty Univerzity Komenského
Kategória:Vyučujúci na Prírodovedeckej fakulte Univerzity Komenského v Bratislave
Kategória:Dekani Prírodovedeckej fakulty Univerzity Komenského v Bratislave
Kategória:Vyučujúci na Fakulte matematiky, fyziky a informatiky Univerzity Komenského v Bratislave
Kategória:Dekani Fakulty matematiky, fyziky a informatiky Univerzity Komenského v Bratislave
Kategória:Osobnosti zo Zbehov